Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 243/10/5506	Martin, 14.8.2013
EEČ : 2-40-215-2013

U Z N E S E N I E

Trestná vec:	obvinený XXXXX  
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.8.2013, spisová značka 2 Pv 243/10/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený od nezistenej doby do 30. 4. 2010 do 6.00 hod na si na rrôznych miestach od nezistených osôb vypýtal, alebo inak zadovážil a následne v obci XXXXX v rodinnom dome č. 101 v okrese Turčianske Teplice prechovával strelivo, a to 1 ks náboj do dlhej guľovej zbrane zn. Springfield, 1 ks náboj kal. 357 Magnum, 1 ks náboj zn. 45 Auto, 14 ks nábojov kal. 9 mm Luger, 1 ks samopalový náboj kal. 7,62x39 vzor 43 zn. BXN 87, 2 ks nábojov zn. MEN 22HO, 2 ks nábojov zn. 9 mm Luger, pričom zo záverov znaleckého posudku sp. zn. PPZ-2825/KEU-SL-EXP-2010 bolo zistené, že uvedené strelivo je streľby schopné, a na jeho nadobúdanie sa vzťahujú príslušné ustanovenia zák. č. 190/2003 Z. z. o strelných zbraniach a strelive v znení neskorších predpisov, 

Uznesením prokurátora Okresnej prokuratúry Martin zo dňa 14.8.2013, spisová značka 2 Pv 243/10/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
	Prokurátor Okresnej prokuratúry v Martine uznesením z 11. 08. 2010, sp. zn. 2Pv 243/10, v spojení s uznesením prokurátora Krajskej prokuratúry Žilina z 11. 11. 2010 sp. zn. 1KPt 374/10, právoplatným dňa 11. 11. 2010 podľa § 216 ods. 1 Tr. por. bolo podmienečne zastavené trestné stíhanie vedené proti obvinenému XXXXX, nar. 07. 09. 1981, pre prečin nedovoleného ozbrojovania a obchodovania so zbraňami podľa § 294 ods. 1 Tr. zák., čím mu bola súčasne určená skúšobná doba v trvaní 30 (tridsať) mesiacov. Skúšobná doba u obvineného XXXXX uplynula d¨ľa 11. 05. 2013.

	Podľa § 217 ods. 1 Tr. por., ak obvinený viedol v skúšobnej dobe riadny život, splnil povinnosť nahradiť spôsobenú škodu a vyhovel aj ďalším obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 

	Po skončení skúšobnej doby podmienečného zastavenia trestného stíhania bol na obvineného žiadaný odpis z registra trestov, výpis z evidencie priestupkov OÚ v Martine, ako aj správa od OKP OR PZ Martin, či sa v súčasnej dobe proti obvinenému nevedie trestné stíhanie, pričom z uvedených vyplynulo, že obvinený nebol od začiatku plynutia skúšobnej doby až do jej skončenia trestne stíhaný, pričom bol opakovane priestupkovo postihnutý. Obvinený bol vždy uznaný za vinného zo spáchania priestupku proti bezpečnosti a plynulosti cestnej premávky. Teda opakované protiprávne konania, z ktorých bol obvinený uznaný vinným, vždy posúdené ako priestupky proti bezpečnosti a plynulosti cestnej premávky, sú druhovo úplne odlišným konaním ako to, pre ktoré bol trestne stíhaný v tomto trestnom konaní. 

		S prihliadnutím na zistený skutkový stav je možné konštatovať, že obvinený XXXXX v priebehu skúšobnej doby viedol riadny život a  splnil všetky  podmienky uvedené v § 217 ods. 1 Tr. por. a preto som rozhodol tak ako je uvedené vo výrokovej časti tohto uznesenia. 

		Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty v zmysle § 217 ods. 2 Tr. por. nastávajú účinky zastavenia trestného stíhania podľa § 9 ods. 1 písm. e/ Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor